
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 844 

14 Μαίου 2015 


ΑΠΟΦΑΣΕΙ Σ 

Αριθμ. ΠΟΑ 1104 

Διαγραφή αχρεώστητης οφειλής ΦΠΑ βάσει δήλωσης 
και περαιτέρω επιστροφή. 

Η ΓΕΝΙΚΗ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 42, παράγραφος 5, του 
Ν. 4174/2013 (ΦΕΚ Α' 170). 

2. Τις διατάξεις των άρθρων 30, 34 και 38 του Κώδικα 
ΦΠΑ (κύρωση με το Ν. 2859/2000 ΦΕΚ Α' 248), όπως 
ισχύουν. 

3. Τις διατάξεις των άρθρων 4,19 και 31 του Ν. 4174/2013 
(ΦΕΚ Α' 170), όπως ισχύουν. 

4. Τις διατάξεις της ΑΥΟ 1027320/678/0006Β/24.2.1998 
(ΦΕΚ Β' 196/16.3.1998) «Τύπος και περιεχόμενο των χρη¬ 
σιμοποιούμενων από την Δ.Ο.Υ. Μοσχάτου εντύπων στα 
Υποσυστήματα Έσοδα -Έξοδα" και "Δικαστικών Ενερ¬ 
γειών" του Ολοκληρωμένου Πληροφορικού Συστήματος 
Φορολογίας (Ο.Π.Σ.Φ. ή ΤΑΧΙ8)», όπως ισχύει. 

5. Τις διατάξεις των ΑΥΟ ΠΟΑ 1090/2012 (ΦΕΚ 1146 
Β'/10.4.2012) «Διαδικασία επιστροφής ΦΠΑ προς τις επι¬ 
χειρήσεις και επιτηδευματίες» και ΠΟΑ 1067/2013 (ΦΕΚ 
775 Β'/3.4.2013) «Διαδικασία επιστροφής ΦΠΑ προς τις 
επιχειρήσεις και επιτηδευματίες -Τροποποίηση των ΑΥΟ 
ΠΟΑ 1090/2012 και ΠΟΑ 1073/2004 - Κατάργηση των ΑΥΟ 
ΠΟΑ 1016/2010 και 1108/2010». 

6. Τις διατάξεις της ΑΓΓΔΕ ΠΟΑ 1202/2014 (ΦΕΚ 2531 
Α'/23.9.2014) «Καθορισμός βιβλίων καταχώρισης εισπρα¬ 
κτέων και επιστρεπτέων ποσών κατά τις διατάξεις του 
άρθρου 30 του Ν. 4174/2013, όπως ισχύει». 

7. Τ ις διατάξεις της υποπαραγράφου Ε2 της παρ. Ε 
του πρώτου άρθρου του Ν. 4093/2012 (ΦΕΚ Α' 222) περί 
σύστασης θέσης Γενικού Γραμματέα Δημοσίων Εσόδων 
όπως ισχύει. 

8. Την υπ’ αριθμ. 20/25.6.2014 (Υ.Ο.Δ.Δ. 360) πράξη 
Υπουργικού Συμβουλίου «Επιλογή και Διορισμός Γ ενικού 
Γ ραμματέα της Γ ενικής Γ ραμματείας Δημοσίων Εσόδων 
του Υπουργείου Οικονομικών». 

9. Την ανάγκη ορισμού διαδικασίας διαγραφής της αρ¬ 
χικής οφειλής ΦΠΑ και επιστροφής του τυχόν καταβλη- 
θέντος ποσού αχρεώστητα, στην περίπτωση υποβολής 
τροποποιητικών δηλώσεων με τις οποίες μειώνεται το 
αρχικό χρεωστικό υπόλοιπο. 


10. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Άρθρο 1 

Υποβολή εμπρόθεσμων τροποποιητικών 
δηλώσεων ΦΠΑ 

1. Πιστωτικό υπόλοιπο ΦΠΑ μεγαλύτερο από τριάντα 
ευρώ (30,00 €), το οποίο προκύπτει από εμπρόθεσμη 
τροποποιητική δήλωση η οποία υποβάλλεται λόγω 
εσφαλμένου προσδιορισμού χρεωστικού ποσού σε προ- 
ηγούμενη/ες δήλωση/εις για την ίδια φορολογική περί¬ 
οδο, διαγράφει αντίστοιχα την δημιουργηθείσα οφειλή 
και σε περίπτωση καταβολής μέρους ή όλης της οφει¬ 
λής το αχρεωστήτως καταβληθέν ποσό επιστρέφεται. 

2. Για την διαγραφή απαιτείται αίτηση του υποκει¬ 
μένου και το πιστωτικό υπόλοιπο δεν μεταφέρεται σε 
επόμενη περίοδο για έκπτωση. Σε περίπτωση μη υπο¬ 
βολής αίτησης η οφειλή που έχει δημιουργηθεί κατα¬ 
βάλλεται εις ολόκληρον και το πιστωτικό υπόλοιπο της 
τροποποιητικής δήλωσης μπορεί να μεταφερθεί στην 
επόμενη περίοδο για έκπτωση. 

3. Για την διαγραφή και τυχόν περαιτέρω επιστρο¬ 
φή εκδίδεται από την Διεύθυνση Ηλεκτρονικής Διακυ¬ 
βέρνησης της Γ ενικής Γ ραμματείας Δημοσίων Εσόδων 
(Δ.ΗΛΕ.Δ. ΓΓΔΕ), απόφαση και Ατομικό Φύλλο έκπτω¬ 
σης (Α.Φ.ΕΚ.) του Γενικού Γραμματέα Δημοσίων Εσό¬ 
δων (ΓΓΔΕ) τα οποία φέρουν μηχανικό αποτύπωμα της 
υπογραφής του. Ο τύπος και το περιεχόμενο αυτών 
ορίζονται ως το συνημμένο υπόδειγμα I το οποίο απο¬ 
τελεί αναπόσπαστο μέρος της παρούσας. 

4. Η απόφαση και το Α.Φ.ΕΚ. εκδίδονται με ημερομηνία 
την ημερομηνία υποβολής της τροποποιητικής δήλωσης. 
Το Α.Φ.ΕΚ. εκκαθαρίζεται από τη Δ.ΗΛΕ.Δ. Η Δ.ΗΛΕ.Δ 
δημιουργεί κεντρικά και αποστέλλει ηλεκτρονικά στις 
Δ.Ο.Υ. Φύλλα Έκπτωσης ατομικά ή συγκεντρωτικά, τα 
οποία διακρίνονται κατά περίπτωση σε: 

α) Φύλλα Έκπτωσης, τα οποία περιλαμβάνουν τους 
φορολογούμενους για τους οποίους έχει προκύψει μεί¬ 
ωση - συνολικά ή εν μέρει - του αρχικά βεβαιωθέντος 
φόρου και το αποτέλεσμα της εκκαθάρισης του τίτλου 
μείωσης είναι μόνο διαγραφή. Τα ΦύλλαΈκπτωσης αυτά 
εκδίδονται και αποστέλλονται εκκαθαρισμένα και δύνα- 
νται να εκτυπωθούν είτε συγκεντρωτικά είτε ατομικά 
ανά Α.Φ.Μ. 

β) Ατομικά Φύλλα Έκπτωσης φορολογούμενων για 
τους οποίους έχει προκύψει μείωση - συνολικά ή εν 
μέρει - του αρχικά βεβαιωθέντος φόρου και το απο¬ 
τέλεσμα της εκκαθάρισης του τίτλου μπορεί να είναι 
διαγραφή και επιστροφή ή μόνο επιστροφή. Τα Φύλλα 
Έκπτωσης αυτά εκδίδονται και αποστέλλονται εκκαθα¬ 
ρισμένα και εκτυπώνονται ανά Α.Φ.Μ. 

γ) Ατομικά Φύλλα Έκπτωσης φορολογουμένων για 
τους οποίους έχει προκύψει μείωση συνολικά ή εν μέρει 
του αρχικά βεβαιωθέντος φόρου ο οποίος είναι σε κα¬ 
θεστώς ρύθμισης. Τα ΦύλλαΈκπτωσης αυτά εκδίδονται 
και αποστέλλονται προς εκκαθάριση στις Δ.Ο.Υ. και 
εκτυπώνονται μετά την εκκαθάριση τους ανά Α.Φ.Μ. 

Τα φύλλα έκπτωσης που εκκαθαρίζονται κεντρικά και 
αποστέλλονται εκκαθαρισμένα φέρουν το μηχανικό απο¬ 
τύπωμα της υπογραφής του ΓΓΔΕ στην θέση της σύντα¬ 
ξης, το οποίο ισχύει και για την εκκαθάριση. Τα Φύλλα 
Έκπτωσης που εκδίδονται κεντρικά και αποστέλλονται 
προς εκκαθάριση φέρουν στη θέση της σύνταξης το μηχα¬ 
νικό αποτύπωμα της υπογραφής του ΓΓ ΔΕ και στην θέση 
της εκκαθάρισης υπογράφονται από τον υπάλληλο, Προ¬ 
ϊστάμενο του Τμήματος και τον Προϊστάμενο της Δ.Ο.Υ. 

5. Σε περίπτωση που προβλέπεται η υποβολή της τροπο- 
ποιητικής δήλωσης σε έντυπη μορφή στη Δ.Ο.Υ. ή σε κάθε 
άλλη περίπτωση τεχνικής αδυναμίας, ο Προϊστάμενος της 
Δ.Ο.Υ., εκδίδει απόφαση σύμφωνα με το συνημμένο στην 
παρούσα υπόδειγμα II και Α.Φ.ΕΚ. σύμφωνα με τα οριζό¬ 
μενα στην Α.Υ.0.1027320/678/006Β/24.2.1998 όπως ισχύει. 

6. Το ποσό που διαγράφεται και τυχόν επιστρέφεται 
με την διαδικασία της παρούσας δεν μπορεί να υπερ¬ 
βαίνει το άθροισμα των χρεωστικών ποσών της αρχικής 
ή και τροποποιητικής/ων δηλώσεων που αφορούν την 
ίδια φορολογική περίοδο. 

7. Για φορολογικές περιόδους από 1/4/2015 και εφεξής 
ως αίτηση διαγραφής ή και τυχόν επιστροφής λαμβάνε- 
ται η συμπλήρωση του αιτούμενου ποσού στον κωδικό 
«503» του εντύπου της δήλωσης ΦΠΑ Φ2 ΤΑΧΙ8 050 
ΦΠΑ έκδοση 2014. 

Αρθρο 2 

Υποβολή εκπρόθεσμων τροποποιητικών 
δηλώσεων ΦΠΑ 

1. Πιστωτικό υπόλοιπο ΦΠΑ μεγαλύτερο από τριάντα 
ευρώ (30,00 €), το οποίο προκύπτει από εκπρόθεσμη τρο- 
ποποιητική δήλωση η οποία υποβάλλεται για τους ίδιους 
λόγους που αναφέρονται στο άρθρο 1 της παρούσας, 
διαγράφει αντίστοιχα την δημιουργηθείσα οφειλή και 
σε περίπτωση καταβολής μέρους ή όλης της οφειλής το 
αχρεωστήτως καταβληθέν ποσό επιστρέφεται υπό την 
προϋπόθεση της μη μεταφοράς του σε επόμενη περίοδο. 

Η αίτηση υποβάλλεται σε έντυπη μορφή στη Δ.Ο.Υ. 
που υποβάλλεται η δήλωση ΦΠΑ, σύμφωνα με το υπό¬ 
δειγμα III που επισυνάπτεται στην παρούσα και η Από¬ 
φαση και το Α.Φ.ΕΚ. εκδίδονται από τη Δ.Ο.Υ., σύμφωνα 
τα αναφερόμενα στην παράγραφο 5 του άρθρου 1. 

2. Η διαγραφή και τυχόν περαιτέρω επιστροφή διε- 
νεργείται χωρίς έλεγχο εφόσον πληρούνται τα κάτωθι 
κριτήρια: 

α) η αρχική και η τροποποιητική έχουν υποβληθεί 
εντός του ίδιου ημερολογιακού μηνάς, 


β) Η αρχική και η τροποποιητική δεν έχουν υποβληθεί 
εντός του ίδιου μηνάς αλλά το οφειλόμενο ποσό δεν 
έχει καταβληθεί εν άλω ή εν μέρει και συνεπώς δεν 
τίθεται πιθανότητα επιστροφής καταβληθέντος ποσού, 
αλλά μόνο διαγραφής μη καταβληθείσας οφειλής και 
ο υποκείμενος στο φόρο δεν έχει υποπέσει σε οποια¬ 
δήποτε από τις παραβάσεις που αναφέρονται στο πα¬ 
ράρτημα I της παρούσας, για την διαχειριστική περίοδο 
στην οποία περιλαμβάνεται η φορολογική περίοδος που 
αφορά η τροποποιητική δήλωση. 

Γ ια όλες τις λοιπές περιπτώσεις η διαγραφή και τυ¬ 
χόν περαιτέρω επιστροφή διενεργείται ύστερα από την 
διενέργεια ελέγχου. 

Αρθρο 3 

Υποβολή τροποποιητικών δηλώσεων 
από 1.1.2014 έως την έκδοση της παρούσας. 

1. Γ ια τις τροποποιητικές δηλώσεις που έχουν υποβλη¬ 
θεί για την ίδια ως άνω αιτία, ανεξαρτήτως ποσού, από 
1/1/2014 έως και την έκδοση της παρούσας και εκκρεμούν 
σύμφωνα με την αναφερόμενη στην εγκύκλιο του Γ ενικού 
Γραμματέα Δημοσίων Εσόδων ΠΟΑ 1107/2014 διαδικασία 
πρέπει να υποβληθεί έντυπη αίτηση στην Δ.Ο.Υ. για την 
διαγραφή της οφειλής κατά το μέρος που αυτή δεν έχει 
καταβληθεί, ή την επιστροφή τυχόν καταβληθέντος ποσού 
αχρεώστητα, σύμφωνα με το συνημμένο στην παρούσα 
υπόδειγμα III, και υπό την προϋπόθεση ότι το εν λόγω ποσό 
δεν έχει μεταφερθεί προς έκπτωση σε επόμενη περίοδο. 

2. Γ ια τις εμπρόθεσμες τροποποιητικές δηλώσεις 
η διαγραφή της αρχικής οφειλής καθώς και η τυχόν 
επιστροφή του αχρεωστήτως καταβληθέντος ποσού 
πραγματοποιείται χωρίς έλεγχο. Γ ια τις εκπρόθεσμες 
τροποποιητικές δηλώσεις ακολουθείται η διαδικασία 
του άρθρου 2. Η απόφαση και το Α.Φ.ΕΚ. εκδίδονται σύμ¬ 
φωνα με τα οριζόμενα στην παράγραφο 5 του άρθρου 1. 

Άρθρο 4 
Λοιπά θέματα 

1. Τα αναφερόμενα στα άρθρα 1,2 και 3 της παρούσας 
εφαρμόζονται αναλογικά και για τις τροποποιητικές που 
αφορούν έκτακτες δηλώσεις ΦΠΑ που υποβάλλονται 
από πρόσωπα που δεν έχουν ενταχθεί στο κανονικό 
καθεστώς καθώς και τις τροποποιητικές εκκαθαριστικές 
δηλώσεις ΦΠΑ. 

2. Το ποσό της απόφασης και του ΑΦΕΚ που ορίζονται 
στην παρούσα δεν μπορεί να είναι μεγαλύτερο της 
οφειλής που έχει δημιουργηθεί για την ίδια φορολογική 
περίοδο. Όταν το πιστωτικό υπόλοιπο της τροποποι- 
ητικής δήλωσης είναι μεγαλύτερο από το ποσό της 
οφειλής που έχει δημιουργηθεί για την ίδια φορολογική 
περίοδο, σημαίνει ότι το επί πλέον ποσό προέρχεται 
από άλλη αιτία και μπορεί να επιστραφεί κατόπιν υπο¬ 
βολής ξεχωριστής αιτήσεως σύμφωνα με τα οριζόμενα 
στις ΑΥΟ ΠΟΑ 1073/2004,1090/2012 και 1067/2013. 

3. Το ποσό της προσαύξησης 2% που βεβαιώθηκε χωρίς 
να οφείλεται για τις εμπρόθεσμες χρεωστικές περιοδικές 
δηλώσεις που υποβλήθηκαν από 1.1.2014 διαγράφεται και 
επιστρέφεται κατά περίπτωση, άμεσα, με την έκδοση 
Απόφασης σύμφωνα με το συνημμένο στην παρούσα 
υπόδειγμα II και Α.Φ.ΕΚ. σύμφωνα με τα οριζόμενα στην 
Α.Υ.Ο. 1027320/678/006Β/24.2.1998 όπως ισχύει, χωρίς 
έλεγχο και κατόπιν υποβολής αίτησης του υποκειμένου. 

ΥΠΟΔΕΙΓΜΑ II 

ΕΛΛΗΝΙΚΗ ΔΗΜΟΚΡΑΤΙΑ 

ΥΠΟΥΡΓΕΙΟ ΟΙΚΟΝΟΜΙΚΩΝ 

ΓΕΝΙΚΗ ΓΡΑΜΜΑΤΕΙΑ ΔΗΜΟΣΙΩΝ ΕΣΟΔΩΝ 

ΑΠΟΦΑΣΗ ΑΡ./. 

Ο Γενικός Γραμματέας Δημοσίων Εσόδων έχοντας υπόψη 

1. Τις διατάξεις των άρθρων 30 και 34 του Κώδικα ΦΠΑ (ν.2859/2000). 

2. Των άρθρων 19,31 και 42 του Κώδικα Φορολογικής Διαδικασίας (ν.4174/2013). 

3. Την υπ’ αρ./.(ημερομηνία) χρεωστική/ές δήλωση/δηλώσεις ΦΠΑ της 

επιχείρησης.με ΑΦΜ. για την 

φορολογική/ές περίοδο/περιόδους. 

4. Την υπ’ αρ. I .(ημερομηνία) πιστωτική τροποποιητική δήλωση ΦΠΑ 

που υποβλήθηκε από την επιχείρηση για την ίδια περίοδο. 

ΑΠΟΦΑΣΙΖΟΥΜΕ 

Εγκρίνουμε την διαγραφή ποσού . 

(.€) στην επιχείρηση. 

μη οφειλώμενου και την επιστροφή ποσού. 

.ευρώ (.€) ως αχρεωστήτως καταβληθέντος 

Αθήνα.20. 

ΚΑΤ' ΕΞΟΥΣΙΟΔΟΤΗΣΗ ΤΟΥ 
ΓΕΝΙΚΟΥ ΓΡΑΜΜΑΤΕΑ 
ΔΗΜΟΣΙΩΝ ΕΣΟΔΩΝ 


ευρώ 
... ως 


Ο ΠΡΟΪΣΤΑΜΕΝΟΣ ΤΗΣ Δ.Ο.Υ. 

ΥΠΟΔΕΙΓΜΑ III 


ΑΙΤΗΣΗ ΔΙΑΓΡΑΦΗΣ - ΕΠΙΣΤΡΟΦΗΣ 

ΛΟΓΩ ΥΠΟΒΟΛΗΣ ΤΡΟΠΟΠΟΙΗΤΙΚΗΣ ΔΗΛΩΣΗΣ ΦΟΡΟΥ ΠΡΟΣΤΙΘΕΜΕΝΗΣ ΑΞΙΑΣ 

[ΑΓΓΔΕ ΠΟΛ 1104/2015]. 


ΠΡΟΣ ΤΗ Δ.Ο.Υ.: 


ΕΠΩΝΥΜΟ:. 

ΟΝΟΜΑ:. 

Α.Φ.Μ.:... 

ΦΟΡΟΛΟΓΙΚΗ ΠΕΡΙΟΔΟΣ 

Από.έως. 


Παρακαλώ για την διαγραφή του ποσού των 


.ευρώ 

(.€) που αφορά στη 

μείωση του ποσού της αρχικής οφειλής για τη 
συγκεκριμένη φορολογική περίοδο καθώς και 
την επιστροφή του τυχόν καταβληθέντος 
ποσού. 


ΣΤΟΙΧΕΙΑ ΔΗΛΩΣΕΩΝ: 

Αναγράψτε τα στοιχεία όλων των δηλώσεων ΦΠΑ ττου 
έχουν υποβληθεί στην φορολογική περίοδο (αρχικές 
και τροποποιητικές) 


Α/Α 

ΔΗΛΩΣΗΣ 

ΕΤΟΣ 

ΥΠΟΒΟΛΗΣ 

ΥΠΟΛΟΙΠΟ* 




















* Σημειώστε με (+) το χρεωστικό υπόλοιπο και με (-) το 
πιστωτικό υπόλοιπο. 


Δηλώνω ότι η τροποποιητική δήλωση είναι 
(επιλέξτε αντίστοιχα Ε): 

□ Εμπρόθεσμη και: 

Το αιτούμενο ποσό δεν θα μεταφερθεί 
προς έκπτωση στην επόμενη φορολογική 
περίοδο. 

□ Εκπρόθεσμη και: 

Το αιτούμενο ποσό δεν έχει μεταφερθεί 
προς έκπτωση στην επόμενη φορολογική 
περίοδο. 


ΤΟΠΟΣ/ΗΜΕΡΟΜΗΝΙΑ: 


Δηλώνω υπεύθυνα ότι τα παραπάνω στοιχεία 
είναι απολύτως ακριβή. 


Ο ΑΪΤΩΝ 

Ηαράοτηιια I - Πίνακας παραβάσεων 

1. Μη τήρηση βιβλίων πρωτογενών καταχωρήσεων ή τήρηση κατώτερης κατηγορίας ή 
μη τήρηση ισοζυγίου γενικού αναλυτικών καθολικών. 

2. Μη τήρηση πρόσθετων βιβλίων της παρ.5 του άρθρου 10 του ΚΒΣ ή της παρ. 23 του 
άρθρου 4 του ΚΦΑΣ ή του βιβλίου κοστολογίου οικοδομών καθώς και η μη 
καταχώρηση ή ανακριβής καταχώρηση στα βιβλία αυτά. 

3. ΓΙαρεμπόδιση του προληπτικού ελέγχου με θετικές ενέργειες ή μη επίδειξη βιβλίων και 
στοιχείων για δεύτερη και επόμενη φορά. 

4. Μη καταχώρηση ή ανακριβής καταχώρηση στοιχείων ή καταχώρηση ανύπαρκτης 
αγοράς, πώλησης, εσόδου, εξόδου. 

5. Μη καταχώρηση ή ανακριβής καταχώρηση ως προς την ποσότητα στο Βιβλίο 
Απογραφών εμπορεύσιμου περιουσιακού στοιχείου ή καταχώρηση ανύπαρκτου 
στοιχείου απογραφής. 

6. Μη έκδοση φορολογικού στοιχείου ή ανακριβής έκδοσή του ή μη καταχώρηση 
σερβιρισθέντων ειδών στα δελτία παραγγελίας. 

7. Μη έκδοση στοιχείου παράδοσης κτισμάτων. 

8. Μη διαφύλαξη βιβλίων, στοιχείων και άλλων δικαιολογητικών εγγραφής καθώς και 
φορολογικών μηχανισμών. 

9. Έκδοση πλαστών ή έκδοση - λήψη εικονικών (μερικώς ή ολικώς) φορολογικών 
στοιχείων. 

ΙΟ.Νόθευση στοιχείων. 

11 .Μη εξόφληση στοιχείων λιανικής πώλησης με τον προσήκοντα τρόπο. 

12. Παραβίαση ή παραποίηση φορολογικών μηχανισμών. 

13. Έκδοση αποδείξεων λιανικής πώλησης από μη εγκεκριμένη ή μη δηλωμένη ή 
παραβιασμένη ΦΤΜ ή συστημάτων. 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 13 Μα'ίου 2015 

Η Γενική Γραμματέας Δημοσίων Εσόδων 
ΑΙΚΑΤΕΡΙΝΗ ΣΑΒΒΑΪΔΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοίριί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΐΌΐτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9Γ - β-ιπαϊΙ: ννοόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*020084414051 50008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































